Geen verbod, familievergaderings meer | Maroela Media
Connie Mulder van Solidariteit (Foto: Solidariteit, Twitter)
Verby is die dae wat Suid-Afrikaners op 'n Sondagaand uitvind dat hulle nie meer 'n werk het om die Maandagoggend na terug te keer nie en verby is die dae wat die verkoop van drank of sigarette oornag verbied kan word.
Solidariteit het Donderdagmiddag aangekondig dat die nasionale ramptoestand Dinsdag in oorleg met minister Nkosazana Dlamini-Zuma opgehef sal word.
Dié aankondiging volg 740 dae nadat die nasionale ramptoestand op 15 Maart 2020 ingestel is en absurde regulasies soos die verbod op die verkoop van warm hoender en oop skoene gekom en gegaan het.
Solidariteit en die regering het Woensdagaand laat ooreengekom dat die ramptoestand eindelik op 5 April opgehef sal word. Dlamini-Zuma het in 'n skrywe aan Solidariteit haar vaste voorneme in dié verband bevestig.
Dirk Hermann, bedryfshoof van Solidariteit. (Foto: Twitter)
"Dit beteken ook dat die swaard oor sakeondernemings se kop weg is," het Connie Mulder, hoof van die Solidariteit Navorsingsinstituut (SNI), Donderdagmiddag bygevoeg.
"Ons is nie naïef nie, daarom is daar 'n swaard in die ooreenkoms ingebou. Indien die ramptoestand nie Dinsdag opgehef word nie, val die swaard Woensdag," het Hermann gesê.
Anton van der Bijl, hoof van regsake by Solidariteit, het op sy beurt daarop gewys dat 'n ooreenkoms gesluit is. "Dit is nie bloot 'n ad hoc- skrywe deur die minister nie."
Solidariteit het Donderdagmiddag benadruk dat die stryd nog nie verby is nie. Die vakbond sal nou sy visier op die voorgestelde gesondheid- en rampbestuurregulasies rig.
afsonderingsregulasies In die nuus Solidariteit
Baie geluk Solidariteit en baie dankie! Ja-nee, alle moontlike kanse vir omdraai moet gestuit word.
BAIE, BAIE BAIE DANKIE!!!! Solidariteit.
Die gebroedsel kan nie vertrou word nie.
Moet ons wag vir die 5e of mag ons opgewonde raak? Met die anc weet mens nooit. Maar dis wonderlike nuus. Baie dankie Solidariteit!
Dit is hopeless te maklik – wat kan ons te wagte wees, hoeveel nuwe reeks en wetgewings gaan vir die publiek gegooi word